Нэхъ зэIухауэ лажьэ щIыналъэ унафэщIхэм ящыщщ
«МониторингымкIэ лъэпкъ къулыкъущIапIэм» УФ-м и субъектхэм я Iэтащхьэхэм я медиа-рейтингыу 2013 гъэм и щIышылэ мазэм тещIыхьам къызэригъэлъагъуэмкIэ, КъБР-м и Iэтащхьэм нэгъабэ и дыгъэгъазэм иIыгъа 48-нэ увыпIэм и пIэкIэ 6-нэ увыпIэм нэсу зиIэтащ. Кавказ Ищхъэрэ федеральнэ округым хиубыдэ щIыналъэхэм я Iэтащхьэхэм ящыщу Шэшэн Республикэм и Iэтащхьэ Кадыров Рамзан 19-нэ увыпIэр, Осетие Ищхъэрэ-Алание Республикэм и Iэтащхьэ Мамсуров Таймураз 26-нэ увыпIэр, Ставрополь крайм и губернатор Зеренков Валерий 36-нэ увыпIэр, Къэрэшей-Шэрджэс Республикэм и Iэтащхьэ Темрезов Рашид 67-нэ увыпIэр, Дагъыстэн Республикэм и Iэтащхьэу щыта Магомедов Магомедсалам 75-нэ увыпIэр яIыгъщ.
КъБР-м и Iэтащхьэмрэ Правительствэмрэ
я пресс-IуэхущIапIэ.
